Publication: Magyar Közlöny
Issue: MK-2000-57 (Year: 2000, Number: 57)
Era: 1990-2004
Section: Az egyetemi végzettségű ápolók az egészségügyi felsőoktatás alapképzési szakjainak képesítési követelményeiről szóló 36/1996. (III. 5.) Korm. rendelet 1. és 3. számú
Paragraph Index: 44

b) képesek — kritikusan különbséget tenni az egyes ápolási elméletek között és azokat alkotóan továbbfejleszteni, — az ápolási modelleket a hazai sajátosságoknak megfelelően továbbfejleszteni vagy újakat kidolgozni, — az ápolás- és oktatáskutatás ismereteinek oktatására, ilyen kutatási programok kidolgozására, a kutatási programok végrehajtására, kutatási centrumok kialakítására és működtetésére, — az ápolást (gondozást) végzők, valamint a főiskolai diplomás és egyetemi hallgatók elméleti és gyakorlati oktatására, a szakmai klinikai és területi gyakorlatok megszervezésére, vezetésére, — az oktatás új formáinak és módszereinek kidolgozására és alkalmazására, — az ápolási tevékenység elméleti-gyakorlati feladatainak meghatározására, — az ápolás és az ápolói tevékenység széles körű (országos, területi, helyi és házi) megszervezésére, irányítására, ellenőrzésére, 2000/57. szám — új szervezési és finanszírozási lehetőségek feltárására kutatás révén, — az ápolás (gondozás) tárgyi eszközeinek és berendezéseinek korszerű oktatására, — az egészség helyreállítására, rehabilitációra vonatkozó tudományos ismeretek fejlesztésére, oktatására és alkalmazására, — tudományos előadások tartására, vitákban való részvételre magyar és legalább egy idegen nyelven, — az ápolói kompetenciák kidolgozásában, az egészségügyi ellátásban részt vevő más szakterületek (orvosok, dietetikusok, védőnők, gyógytornászok stb.) képviselőivel a kívánatos együttműködés formáinak kialakításában való részvételre, — tudományos fokozat megszerzése érdekében továbbképzésben való részvételre.

Source: https://magyarkozlony.hu/hivatalos-lapok/bc94d54d86b3ee2b1035ce0642f9aa49c80095a0/dokumentumok/d8e41e6c82af9df61e5dc295c235956b9fbd820c/letoltes